《偶书塔坞水中石》
宋代·何梦桂

白石兮磷磷，清泉兮泠泠。
岸有蒲兮水有芹。敲竹筇兮金石声，
长啸歌兮惊鬼神。世间岂无宦海之可航，
仕路之可骋兮，不如此壑之安且平。
鱼自泳兮鸟自鸣，花自开兮木自荣。
任我心兮流水，等世事兮浮萍。
上下天地兮，吾并忘乎吾身。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。